གཙང་བཀྲ་ཤིས་ལྷུན་པོ་ཞེས་པ་འདི་ནི།པཎ་ཆེན་སྐུ་ཕྲེང་དྲུག་པ་བློ་བཟང་དཔལ་ལྡན་ཡེ་ཤེས་མཆོག་གོང་མ་ཆན་ལུང་དགུང་ལོ་བདུན་ཅུར་ཕེབས་པའི་དགའ་སྟོན་རྟེན་འབྲེལ་ལ་གདན་དྲངས་ལྟར་ཕེབས་པའི་ཆེད་དུ་ཆན་ལུང་ཁྲི་ལོ་ཞེ་ལྔ་ཏེ་སྤྱི་ལོ་ལོར་གོང་མ་ཆན་ལུང་གིས་གཞིས་ཀ་རྩེ་གཙང་བཀྲ་ཤིས་ལྷུན་པོའི་བཟོ་དབྱིབས་ལ་དཔེ་བྱས་ཏེ་བཞེངས་ལ།དེར་པཎ་ཆེན་ཡུན་རིང་བཞུགས་མྱངས་བས་པཎ་ཆེན་ཕོ་བྲང་ཡང་ཟེར།དགོན་པའི་རྒྱ་ཁྱོན་ས་གཞི་མུའུ་ཡོད་ཅིང་།གཙུག་ལག་ཁང་ལྟེ་བའི་གཙང་ཁང་ཐོག་སོ་གསུམ་ཡོད་པ་དང་།གཙོ་བོའི་དཀྱིལ་དབུས་སུ་མཐོ་ཞིང་བརྗིད་ཉམས་ཆེ་བའི་གསེར་གཡབ་དང་།རྒྱལ་མཚན།གྷན་ཇི་ར་བཅས་ཡོད།ཕྱོགས་བཞིའི་རྩིག་ངོས་ལ་ས་རྩི་དམར་པོའི་ཁུ་བས་རྒྱན་སྤྲོས་བྱས་ཡོད།དེ་མིན་ཚོམས་ཆེན་དང་།གཟིམ་ཆུང་།གྲྭ་ཤག་སོགས་ཀྱི་རྩིག་ངོས་ལ་ས་རྩི་དཀར་པོའི་ཁུ་བས་རྒྱན་སྤྲོས་བྱས་པ་གཙང་བཀྲ་ཤིས་ལྷུན་པོའི་བཀོད་པ་ལྟར་བྱས་ཡོད།དགོན་པའི་སྦུག་གི་བྱང་མཐརལྕགས་རིའི་ནང་དུ་་ཁྲི་ལོ་བརྟན་པའི་མཆོད་རྟེན་ཞེས་གདན་ཁྲི་ཤིང་གི་ལྷ་ཁང་སྟེང་ནས་དབུ་ཏོག་གི་བར་མཐོ་ཚད་ཐོག་བརྩེགས་བདུན་ལ་དབྱིབས་ཟུར་བརྒྱད་ཅན།དེའི་སྒོ་ཁྱིམ་དང་བང་རིམ་ཟིའུ་ལྷ་ཁང་སོགས་ལ་རྫ་གཡམ་གཡུ་རྩི་མས་རྒྱན་སྤྲོས་པ་སོགས་བཟོ་དབྱིབས་ཁྱད་དུ་འཕགས་པ་འགྱིང་ངེར་བཞུགས་པའི་མཆོད་རྟེན་དེ་ནི་གོང་མ་ཆན་ལུང་དགུང་ལོ་བདུན་ཅུར་སོན་པར་ཆེད་དུ་བཞེངས་པ་ཡིན།གོང་མ་ཆན་ལུང་གི་སྐུ་དུས་སུ་དེར་བོད་བརྒྱུད་སངས་རྒྱས་ཆོས་ལུགས་ཁག་གི་མཁན་སློབ་གཙོས་པའི་གྲྭ་བཙུན་མང་སྐབས་སུམ་བརྒྱ་ཙམ་ཡོད་པ་དང་།ཐོས་བསམ་གླིང་གི་གྲྭ་ཚང་དང་།དཀྱིལ་འཁོར་གྲྭ་ཚང་།རྒྱུད་པ་གྲྭ་ཚང་།དུས་འཁོར་གྲྭ་ཚང་སོགས་ལ་ཀུན་གཟིགས་པཎ་ཆེན་དྲུག་པས་ཆོས་འཆད་ཉན་མཛད་མྱངས་བའི་གནས་ཁྱད་པར་ཅན་ཞིག་ཀྱང་ཡིན།དེ་ལྟར་ཆིང་གོང་མའི་སྐབས་ཚ་གཡོལ་རི་གྲོང་དུ་གསར་བསྐྲུན་མཛད་པའི་པེ་ཅིང་གྲོང་ཁྱེར་རྒྱབ་ཀྱི་དགོན་སྡེ་བརྒྱད་ཅེས་པ་འདིས་ནི།ཆིང་གོང་མའི་སྐབས་སུ་གོང་མ་དང་མཐའ་མཚམས་ཀྱི་གྲངས་ཉུང་མི་རིགས་ཁག་གི་བར་མཛའ་བརྩེ་མཉམ་གནས་ཀྱི་འབྲེལ་བ་དམ་པོ་ཡོད་པ་མཚོན་ལ།མེས་རྒྱལ་གཅིག་གྱུར་དང་།མི་རིགས་མཐུན་སྒྲིལ།རྒྱལ་ཁབ་བརྟན་གླིང་ཡོང་བ་མངོན་དུ་འགྱུར་བར་བྱེད་པའི་གཙོ་བོའི་དམིགས་ཡུལ་ཡིན།དགོན་ཁག་སོ་སོར་བཞེངས་པའི་དམིགས་བསལ་གྱི་དགོས་པའང་ཡོད།སྤྱི་ལོ་ལོ་ནས་ཀུན་བདེ་གླིང་གཙོས་པའི་དགོན་པ་ཁག་ཉམས་གསོ་མཛད་ནས།ད་ལམ་ཚ་གཡོལ་རི་གྲོང་འདི་ནི་འཛམ་གླིང་ཐོག་ཆེས་ཆེ་བའི་རིག་དངོས་ཤུལ་བཞག་རྒྱལ་པོའི་གླིང་ཀ་ཡིན་ལ།སྙན་གྲགས་ཆེ་བའི་ཚ་གཡོལ་ཡུལ་སྐོར་སྤྲོ་གསེང་བྱ་ཡུལ་གནས་མཆོག་ཀྱང་ཡིན།སྤྱི་ལོ་ལོར་མཉམ་འབྲེལ་རྒྱལ་ཚོགས་སློབ་གསོ་ཚན་རིག་རིག་གནས་རྩ་འཛུགས་ཀྱིས་ཁྲེན་ལྡེ་ཚ་གཡོལ་རི་གྲོང་དང་ཉེར་སྐོར་གྱི་དགོན་པ་ཁག་བཅས་འཛམ་གླིང་རིག་དངོས་ཤུལ་བཞག་ལ་གཏན་འཁེལ་གནང་ཡོད་པ་རེད།ཁོ་བོ་སྤྱི་ལོ་ལོའི་ཟླ་བ་པའི་ཚེས་ཀར་དེར་གནས་མཇལ་དུ་ཐེངས་གཉིས་པ་ཕྱིན་པ་ཡིན།འདིའི་སྐོར་བོད་ཀྱི་འབྲེལ་ཡོད་ལོ་རྒྱུས་ཡིག་ཆ་ནང་དུ་ཡོད་དགོས་རུང་ཁོ་བོས་ནི་མ་མཐོང་།ད་ལམ་མཚམས་སྦྱོར་བསྡུས་པ་འདི་འབྲི་སྐབས་གཙོ་བོ་མིང་མཐོང་ལག་རེག་ལྟ་བུ་ཁོ་བོའི་མཐོང་ཐོས་ཡིད་ལ་དྲན་པ་ཙམ་གཞིར་བྱས་ཏེ་རྒྱ་ཡིག་གི་འབྲེལ་ཡོད་ཡིག་ཆ་ལ་ཟུར་བལྟས་བྱས་ནས་མདོར་བསྡུས་སུ་བཀོད་པའོ།།